OpenLLM-France/wikimedia huggingface dataset:
# Norzh (departamant)

Norzh :
| Anv nederlandek | Noorderdepartement |
| Melestradurezh ||
| Riez | Frañs |
| Rannvro | Hauts-de-France |
| Pennlec'h (prefeti) | Lille |
| Isprefetioù | Avesnes-sur-Helpe Cambrai Douai Dunkerque Valenciennes |
| Prezidant ar c'huzul-departamant | Jean-René Lecerf (UMP) |
| Prefed | Michel Lalande |
| Kod EBSSA | 59 |
| Kod ISO 3166-2 | FR-59 |
| Kod Eurostat NUTS-3 | FR301 |
| Poblañsouriezh ||
| Poblañs | 2 607 746 ann. (2020) |
| Stankter | 454 ann./km² |
| Douaroniezh ||
| Kenurzhiennoù | 50° 22′ 59″ Norzh 3° 19′ 01″ Reter / 50.383, 3.317 |
| Gorread | 5 743 km² |
| Adrannoù ||
| Arondisamantoù | 6 |
| Pastelloù-bro | 21 |
| Kantonioù | 41 |
| Etrekumuniezhioù | 18 |
| Kumunioù | 648 |
| kemmañ |
An Norzh (e brezhoneg) (Nord e galleg hag ent-ofisiel, distaget; Noorderdepartement e nederlandeg) zo, abaoe 1790, un departamant, en hanternoz Bro-C'hall, savet diwar ar rann eus Flandrez a oa bet staget ouzh Bro-C'hall, er rannvro Hauts-de-France. Lille eo ar pennlec'h anezhañ, hag an 59 an niverenn lakaet dezhañ. An departamant pobletañ eus ar Frañs eo.
| Parkeier hag ur gêrig nepell eus Lille. | Arcelor e Groot-Sinten. |

## Arondisamantoù

C'hwec'h arondisamant a zo e departamant an Norzh:
* Arondisamant Avesnes-sur-Helpe
* Arondisamant Cambrai
* Arondisamant Douai
* Arondisamant Dukark
* Arondisamant Lille
* Arondisamant Valenciennes

## Liammoù diavaez

a vo kavet e Wikimedia Commons.
* Lec'hienn ar C'huzul-departamant
* Lec'hienn ar stad c'hall en departamant (prefeti)
* Touristañ en Norzh (fr) (en) (nl)

## Daveoù ha notennoù

* ↑ Roadennoù ofisiel e lec'hienn an EBSSA
# Norzh Somerset

Amaezherezh unvan eus Rannbarzh Mervent Bro-Saoz, dezhi da bennlec'h Weston-super-Mare. Lodennek eus kontelezh lidel Somerset eo, daoust dezhi bezañ disrannet diouzh he kontelezh amaezel abaoe ar 1añ Ebrel 1996.
Load kefridiel Norzh Somerset
# Noord-Brabant

Noord-Brabant, pe Brabant an Hanternoz, zo ur broviñs en Izelvroioù, e kreisteiz ar vro. Er c'hreisteiz dezhi emañ an harzoù gant Belgia, en hanternoz ar stêr Maas, Limburg er reter, ha Zeeland er c'huzh-heol. 's-Hertogenbosch eo ar gêrbenn, hag Eindhoven eo ar gêr vrasañ.
# Noordermarkt

Noordermarkt ("Marc'had an Norzh" e nederlandeg) a zo ur blasenn lec'hiet e karter Jordaan en Amsterdam, en Izelvroioù.
Tro-dro d'ar blasenn e kaver tavarnioù ha pretioù. Pep Lun e vez aozet ar marc'had, ha pep Sadorn e vez aozet ur marc'had boued organek gant labourerien-douar. Da Lun e vez aozet ivez ur marc'had gwiad e Westerstraat, e-kichen Noordermarkt.
An anv Noordermarkt a voe aozet e 1616, betek-henn e veze anvet ar blasenn Prinsenmarkt, diwar anv ar ganol Prinsengracht hag a zo tost ouzh ar blasenn. Ur wech echu sevel Noorderkerk e 1623, e voe anvet ar blasenn Noordermarkt. Betek 1655 e voe implijet dreist-holl da vered an iliz.
E-pad an Eil brezel bed e voe aozet ur emvodoù kentañ gant aozerien harz-labour miz C'hwevrer 1941 e Noordermarkt. Ur blakenn da zerc'hel soñj eus an darvoudoù-se a zo ouzh mogerioù Noorderkerk.

## Liamm diavaez

* Luc'hskeudennoù eus Noordermarkt
# Noordoostpolder

Noordoostpolder (distagañ ) a zo ur gumun e proviñs Flevoland en Izelvroioù. Savet eo bet ar gumun war ar polder en hevelep anv bet dizouret penn-da-benn d'an 9 a viz Gwengolo 1942. Betek 1986 e oa e proviñs Overijssel.

## Ar gumun

Penn-lec'h ar gumun eo Emmeloord, hag e-kreiz ar polder emañ. Ar c'hêriadennoù all a zo lec'hiet war ur c'helc'h bras tro-dro da Emmeloord : Bant, Luttelgeest, Marknesse, Kraggenburg, Ens, Nagele, Tollebeek, Espel, Creil ha Rutten. Etre Ens ha Nagele emañ ar pezh a oa enezenn Schokland. E penn pellañ kornôg ar polder emañ ar pezh a oa enezenn Urk, met n'emañ ket war dachenn ar gumun.
| Anv | Bloavezh krouidigezh | Annezidi (01/07/06) |
| Noordoostpolder | 1942 | 45 692 |
| Emmeloord | 1943 | 24 799 |
| Marknesse | 1949 | 3 896 |
| Ens | 1949 | 3 174 |
| Luttelgeest | a-raok 1942 | 2 235 |
| Nagele | 1956 | 2 011 |
| Tollebeek | 1956 | 1 921 |
| Rutten | 1953 | 1 741 |
| Creil | 1953 | 1 656 |
| Kraggenburg | 1949 | 1 497 |
| Bant | 1951 | 1 388 |
| Espel | 1956 | 1 374 |

## Kuzul-kêr

E kuzul-kêr Noordoostpolder ez eus 29 dileuriad :
* CDA : 8 dileuriad
* PvdA / GL : 6 dileuriad
* CU / SGP : 5 dileuriad
* VVD : 4 zileuriad
* ONS : 2 dileuriad
* PU : 3 dileuriad
* Fractie Kreeft : 1 dileuriad
# Noorderhaaks

Noorderhaaks (pe Razende bol ivez e nederlandeg) zo un erv-traezh e Mor an Hanternoz, e penn kornôk Mor Wadden, ul lev bennak er c'hornôg d'ar Marsdiep, ar strizh-mor a zo etre Enez Texel ha ledenez Holland an Hanternoz, e-kichen Den Helder. 5 km² bennak zo dezhañ. Stag eo Noorderhaaks ouzh kumun Texel.
Savet eo bet an erv-draezh, gant monedone Mor an Hanternoz. Mont a ra war-zu ar reter, war-zu ar Marsdiep hag ar Molengat ha gounit kant metrad ouzhpenn bep bloaz. O treiñ da enezenn emañ.
Didud eo Noorderhaaks. Annez an evned hag ar reuniged eo. Daoust da se eo digor d'an douristed ha soudarded ar morlu a deu di eus Den Helder da embreger .
# Nootka

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Nootka (e saozneg), pe Nutca pe Nutka (e spagnoleg), pe Noutka (e galleg), zo anv meur a dra :
* Douar Nutca, un douar eus an Impalaeriezh spagnol, stag ouzh Besrouantelezh Spagn Nevez.
* Enez Nootka, enezennig tost da Enez Vancouver, ha d'an harzoù etre Kanada ha SUA.
* Strizh-mor Nootka, pe Nootka Sound e saozneg, er Meurvor Habask, etre Enez Nutca hag Enez Vancouver.
* ar bobl Nootka pe Nuuchahnulth, a gomz ur yezh wakash.
* ar yezh nootka pe nuuchahnulth komzet gant ar bobl nootka war aod mervent Kanada.
* gwez-roz Nootka, pe Rosa nutkana.
* gwez-siprez Nootka, pe Nutka, pe Xanthocyparis nootkatensis.

### Istor

* Nootka eo an anv roet gant ar merdeer saoz James Cook d'ur bobl amerindian a gavas e Yuquot war aod kornôk Enez Vancouver e Kanada. E 1978 e tivizas ar bobl-se kemer an anv a Nuu-chah-nulth.
* Tabut Nutca, etre rouantelezhioù Spagn ha Breizh-Veur en XVIIIvet kantved, diwar-benn perc'hennañ douaroù war aod amerikan ar Meurvor Habask.
* Emglev Nutca, emglev diplomatek etre rouantelezhioù Spagn ha Breizh-Veur (1790-1794).
# Noord-Holland

Noord-Holland (pe Holland an Hanternoz, pe Hanternoz Holland) zo unan eus proviñsoù an Izelvroioù, e gwalarn ar vro. Ul lodenn eo eus proviñs kozh Holland, a oa bet daouhanteret e 1840.
En-dro dezhi emañ Zuid-Holland er c'hreisteiz, proviñs Utrecht ha Flevoland er gevred. Er reter dezhi emañ lenn vras an IJsselmeer hag er c'hornôg Mor an Hanternoz.
Haarlem eo kêr-benn ar broviñs. Met Amsterdam, kêr-benn an Izelvroioù, eo ar gêr vrasañ.
Abaoe miz Genver 2016 ez eo rannet Noord-Holland e 48 kêr (nederlandeg : gemeente).
Kêrioù e rannvro West-Friesland:
| (Alkmaar) Drechterland Enkhuizen Heerhugowaard (Hollands Kroon) Hoorn | Koggenland Langedijk Medemblik Opmeer (Schagen) Stede Broec |
# Noordenveld

Noordenveld (distagañ ) a zo ur gumun e proviñs Drenthe en Izelvroioù.

## Kresk ar boblañs

(bep bloaz, d'ar 1añ a viz Genver)
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 30 868 | 30 953 | 31 563 | 31 938 | 32 119 | 31 675 | 31 578 | 31 449 | 31 207 |

## Ar gumun

26 kêr ha kêriadenn a ya d'ober ar gumun, hag e Roden emañ an ti-kêr.
Niver a annezidi (sifroù : 1añ a viz Genver 2008):
| Anv | Annedizi | Anv | Annezidi | Anv | Annezidi |
| Roden | 14 844 | Lieveren | 264 | Altena | (bij Peize) |
| Peize | 5 328 | Langelo | 237 | Alteveer | 103 |
| Norg | 3 737 | Foxwolde | 228 | Een-West | 232 |
| Veenhuizen | 1 319 | Steenbergen | 222 | Huis ter Heide | 133 |
| Nieuw-Roden | 1 318 | Zuidvelde | 195 | Matsloot | 40 |
| Nietap | 1 086 | Westervelde | 158 | Peizermade | (bij Peize) |
| Een | 853 | Leutingewolde | 152 | Peizerwold | (bij Peize) |
| Roderesch | 346 | Peest | 121 | Sandebuur | (bij Roderwolde) |
| Roderwolde | 342 | | | Terheijl | (bij Nietap) |

## Kuzul-kêr

E kuzul-kêr Noordenveld ez eus 23 dileuriad :
* Gemeentebelangen : 8 dileuriad
* PvdA : 7 dileuriad
* VVD : 3 dileuriad
* GroenLinks : 2 zileuriad
* CDA : 2 zileuriad
* ChristenUnie : 1 dileuriad
# Noorderkerk

Noorderkerk (iliz an norzh e nederlandeg) a zo un iliz lec'hiet e karter Jordaan en Amsterdam. Gant protestanted eo e vez implijet. Sonadegoù sonerezh klasel a vez aozet enni ivez. Savet eo bet etre 1620 ha 1623, diwar ur steuñ va gant Hendrick de Keyser (savour Westerkerk e voe ivez). Pa varvas de Keyser e 1621 e voe echu ar chanter gant e vab Pieter.
Kempennet eo bet etre 1993 ha 1998. An tour bihan a zo bet kempennet etre 2003 ha 2004, ha kempennet eo bet an ograoù a zo enni e 2005.
A-hed kanol Prinsengracht emañ, e-kichen ar blasenn anvet Noordermarkt. E 1941 e veze boaz aozerien harz-labour miz C'hwevrer d'en em vodañ tro-dro d'ar blasenn-se, hag hiziv an deiz ez eus ur blakenn da eñvoriñ an darvoudoù-se, ouzh tu su an iliz. Servijoù arkeologiezh ti-kêr Amsterdam a gaver en adiliz er su, ha kinniget e vez ivez kavadennoù nevez a denn d'an arkeologiezh.

## Liamm diavaez

* Noorderkerk (e nederlandeg)
# Nora Kershaw Chadwick

Nora Kershaw Chadwick (1891-1972) a oa ur gelennerez istor eus Bro-Saoz, hag un istorourez. Gant he fried, Hector Munro Chadwick, he deus embannet meur a levr diwar-benn al lennegezhioù kozh.

## Lennegezh dre gomz

Embannet eo bet an oberenn-mañ gant Cambridge University Press etre 1932 ha 1940 :
* The Growth of Literature:
       I: The Ancient Literatures of Europe (1932)
       II: Russian Oral Literature, Yugoslav Oral Poetry, Early Indian Literature, Early Hebrew Literature (1936)
       III: The Oral Literature of the Tatars and Polynesia, etc. (1940)
Goude e labouras gant V. M. Zhirmunsky da adembann ha da greskiñ al levrenn III diwar-benn meurganoù e yezhoù Kreizazia, a voe embannet en 1969 hag anvet Oral Epics of Central Asia.

## Istor Breizh

Skrivet he deus diwar-benn an div Vreizh (Britannia Major, Britannia Minor) a-gevret gant Myles Dillon ha Kenneth H. Jackson e-touez meur a hini.
* Early Scotland, 1949.
* The colonization of Brittany from Celtic Britain, 1965. (troidigezh c'hallek embannet gant Armeline e 1999, gant an titl La colonisation de la Bretagne armorique depuis la Bretagne celtique insulaire).
* Les Royaumes Celtiques, 1967, gant Myles Dillon. Arthème Fayard en 1974, Marabout en 1979. Adembannet en 1999 gant Armeline e 2001, (ISBN 2-910878-13-9), kresket gant Christian-Joseph Guyonvarc'h ha Françoise Le Roux.
# Robin Wright

Robin Wright, ganet Robin Virginia Gayle Wright d'an 8 a viz Ebrel 1966 e Dallas (Teksas), a zo un aktourez ha produerez stadunanat. Wright a zo krog gant ar brud en ur c'hoari er soap opera Santa Barbara war NBC Daytime, gant ar roll a Kelly Capwell etre 1984 ha 1988.

## He filmoù er sinema

* 1986: Hollywood Vice Squad sevenet gant Penelope Spheeris (Lori Stanton)
* 1987: The Princess Bride gant Rob Reiner (ar Briñsez)
* 1990: Denial gant Erin Dignam (Sara / Loon)
* 1990: State of Grace gant Phil Joanou (Kathleen Flannery)
* 1992: The Playboys gant Gillies MacKinnon (Tara Maguire)
* 1992: Toys gant Barry Levinson (Gwen Tyler)
* 1994: Forrest Gump gant Robert Zemeckis (Jenny Curran)
* 1995: The Crossing Guard gant Sean Penn (Jojo)
* 1996: Moll Flanders gant Pen Densham (Moll Flanders)
* 1997: Loved gant Erin Dignam (Hedda Amerson)
* 1997: She's So Lovely gant Nick Cassavetes (Maureen Murphy Quinn)
* 1998: Hurlyburly gant Anthony Drazon (Darlene)
* 1999: Message in a bottle gant Luis Mandoki (Theresa Osborne)
* 2000: How to kill your neighbor's dog gant Michael Kalesniko (Melanie McGowen)
* 2001: Unbreakable gant M. Night Shyamalan (Audrey Dunn)
* 2002: The Pledge gant Sean Penn (Lori)
* 2002: The Last Castle gant Rod Lurie (Rosalie Irwin)
* 2003: Virgin gant Deborah Kampmeier: (Mrs Reynolds)
* 2003: The Singing Detective gant Keith Gordon (Nicola / Nina / ar veleganez)
* 2004: A Home at the end of the world gant Michael Mayer (Clare)
* 2005: Nine Lives gant Rodriguo Garcia (Diane)
* 2005: Sorry, Haters gant Jeff Stanzler (Phoebe Torrence)
* 2006: Breaking and entering gant Anthony Minghella (Liv)
* 2007: Hounddog gant Deborah Kampmeier (an intron iskis)
* 2007: Beowulf gant Robert Zemeckis (Wealthow)
* 2008: What jus happened gant Barry Levinson (Kelly)
* 2009: State of Play gand Kevin Macdonald (Anne Collins)
* 2009: New York, I Love You, perzh sevenet gant Yvan Attal (Anna)
* 2009: The Private Lives of Pippa Lee gant Rebecca Miller (Pippa Lee)
* 2009: A Christmas Carol gant Robert Zemeckis (Fan / Belle)
* 2011: Moneyball gant Benette Miller (Sharon)
* 2011: The Conspiration gant Robert Redford (Mary Surrott)
* 2011: The Girl with Dragon Tattoo gant David Fincher (Erika Berger)
* 2011: Rampart gant Oren Moverman (Linda Fentress)
* 2013: כנס העתידנים gant Ari Folman (hec'h-unan)
* 2013: Adoration gant Anne Fontaine (Roz)
* 2014: A Most Wanted Man gant Anton Corbijn (Martha Sullivan)

## Liammoù diavaez

a vo kavet e Wikimedia Commons.
# Robin

Robin zo un anv-badez gallek ha saoznek, anavezet ivez e yezhoù all, ha deuet da vezañ anv-tiegezh. Un anv roet d'ar baotred eo, met er broioù saoznek e vez roet d'ar merc'hed ivez. Un anv-familh eo ivez.

## Gerdarzh

Ur berrstumm eus an anv Robert e oa a-raok dont da vezañ un anv-badez en e-unan.

## Adstummoù

* Robyn, evit ar merc'hed, e SUA,
* Robbin, Robbyn, Robine...

## Tud
### Anv-badez
#### Aostralia

* Robin Gibb, kaner aostralian, unan eus ar Bee Gees.

#### Breizh

* Robin Le Normand, ganet e Pabu e 1996, melldroader, c'hoarier Skipailh Broadel Bro-Spagn.

#### Bro-Saoz

* Robin Cook, anv meur a zen
* Robin Hood, forban saoz mojennel

#### Kembre

* Robin Llwyd ab Owain (g. e 1958), barzh kembraek
* Robin Llywelyn (g. e 1958), skrivagner kembraek

#### Korsika

* Robin Renucci, aktour kors

#### Stadoù-Unanet

* Robin Hobb, anv-pluenn ar skrivagnerez stadunanat Margaret Astrid Lindholm Ogden,
* Robin Williams, anv meur a zen,
* Robin Wright, aktourez stadunanat.

#### Sveden

* Robyn, anv-micher ar ganerez Robin Miriam Carlsson ( 1979-)

### Anv-tiegezh

* Armand Robin, barzh breizhat
* Jañdo Robin, skolaer brezhonek
* Jorj Robin, kizeller hag engravour-koad

## Sevenadur poblek

* Robin Hood, haroz mojennel saoz
* Robin, keneil Batman er c'homics
* Nico Robin, un dudenn eus ar manga One Piece

## Pennad kar

* Robinson
# Robin Hobb

Robin Hobb, anvet Margaret Astrid Lindholm Ogden, a zo ganet d'ar 5 a viz Meurzh 1952 e California. Ur skrivagnerez faltazi Amerikan eo hi.

## Buhez

Kroget he deus da skrivañ dindan an anv "Megan Lindholm" evit kelaouennoù e 1971 hag un nebeud levrioù all. Anavezet eo bet gant The Farseer Trilogy (An drouglazher roueel) en deus graet berzh bras e 1995. Dimezet eo gant ur pesketaer ha mamm 4 bugel eo. Plijout a ra dezhi ar chas, ha se eo sur a-walc'h en deus lakaet Fitz (haroz An drouglazher roueel) da vezañ desachet da vat gante ivez. Tremenet he deus ivez ul lodenn eus he yaouankiz en Alaska. Koulz he levrioù skrivet dindan an anv Megan Linholm hag ar re dindan Robin Hobb a zo skrivet e doare "fantastik grennamzerel".

## Skridoù
##### Rouantelezh an Henaourien

Pep brasañ he oberennoù dindan anv Robin Hobb a dremen e rouantelezh an Henaourien, Realm of the Elderlings e saozneg. E Bro C'hall eo deuet al levrioù er maez en un urzh disheñvel eget en doare orin, en un urzh disheñvel eget an hini kronologel. E gwir ez eo The farseer trilogy(Lodenn gentañ An douglazher roueel) da c'houde Avanturien ar mor hag a-benn ar fin, The tawny man (eil lodenn An drouglazher roueel).
Levr kentañ An drouglazher roueel a zo bet skrivet e 1995 hag he deus kendalc'het Robin Hobb en ur skrivañ ul levr dre vloaz betek 2004. D'ar c'houlz-se eo en em lakaet da skrivañ un istor all, Ar soudard Chaman, hag e 2009 e kendalc'h gant istor an drouglazher o skrivañ Kêr an Henaourien. An danevell anvet Homecoming e saozneg, a zo e gwir ur ragc'hoari d' An drouglazher roueel ha da Avanturien ar mor. Troet eo bet e galleg gant Véronique David-Marescot. Kontañ a ra al levr-se donedigezh an drevidigien gentañ e Dezerz ar Glaveier, dindan stumm un deizlevr. Eno eo e kavint kêr an Henaourien hag e vevo diwezhatoc'h en amzer tudennoù Avanturien ar mor.

##### Heuliad An drouglazher roueel

6 tamm zo bet graet e Bro C'hall padal ne oa nemet 3 a orin (evit The farseer trilogy). Krouet int bet e 1995, 1996 ha 1997, tro 700 pajenn e oant embannet gant Bantam Specrta.
| Niverenn embannadur Gall | Anv gallek | Anv orin | Dont er maez orin | Dont er maez Gall |
| 1 | L'Apprenti assassin | Assassin's Apprentice | 1995 | 17 a viz Gwengolo 1998 |
| 2 | L'Assassin du roi | Royal Assassin | 1996 | 8 a viz C'hwevrer 1999 |
| 3 | La Nef du crépuscule | Royal Assassin | 1996 | 16 a viz Gwengolo 1999 |
| 4 | Le Poison de la vengeance | Assassin's Quest | 1997 | 7 a viz Genver 2000 |
| 5 | La Voie magique | Assassin's Quest | 1997 | 13 a viz Even 2000 |
| 6 | La Reine solitaire | Assassin's Quest | 1997 | 9 a viz Du 2000 |
An heuliad se a zo bet troet penn da benn gant Arnaud Mousnier-Lompré.
# Robin Foster

Robin Foster a zo ur gitarour hag ur sonaozer eus Bro-Saoz. Goude bezañ bet gitarour er strollad Beth (adanvet Moneypenny goude) en deus kendalc'het gant e hent e-unan abaoe 2006.
Emañ o chom e Kameled e gourenez Kraozon abaoe 1997. Brudetoc'h-brudetañ eo e Breizh hag e bro-C'hall neuze.

## Pladennoù

* 2008 : Life is Elsewhere
* 2011 : Where Do We Go From Here?
* 2013 : PenInsular • Metro Manila
* 2014 : Postcards From The Dark Side Vol .1
* 2016 : Anthropoid • Good Luck Algeria
* 2017 : Empyrean • Electronic Postcards From The Dark • Ghost
* 2018 : PenInsular II - The Bridge • Popcorn From The Darkside - Music For Film Vol. 1
* 2019 : Untogether
* 2020 : Electronic Postcards From The Dark Side Vol. 2

## Liammoù diavaez

* Lec'hienn ofisiel
# Robin Hood

Robin Hood a zo un haroz mojennel saoz eus ar Grennamzer. Ul laer mat a zo anezhañ. Laerezh a ra ar binvidik evit reiñ d'ar re baour. O kuzhat e vez e koad Sherwood gant e vignoned.
Ur bern istorioù ha filmoù a zo bet savet diwar e benn.

## An anv

"Robin Hood" a dalvez Robin-e-gabell. E galleg e oa bet komprenet "Robin Wood", da lavaret eo "Robin ar C'hoad", ha diwar-se an droidigezh «Robin des Bois».

## Istor

* War-dro 1283 : Kentañ meneg eus Marion e-barzh Le Jeu de Robin et Marion gant Adam de la Halle :
* War-dro 1377 : Kentañ meneg eus Robin (Robyn hood) gant William Langland e Piers Plowman (Pêr al Labourer-douar )
* War-dro 1450 : Kentañ gwerzioù ha pezhioù anavet.
* War-dro 1495 : embannadur A Gest of Robyn Hode, meurgan savet diwar meur a werz kozh, moulet gant Wynken De Worde;
* War-dro 1765 : « Robin Hood and Guy of Guisborne », gwerz kozh hep deizaid dastumet gant Thomas Percy er Reliques de l’ancienne poésie anglaise.
* War-dro 1795 : Dastumad gwerzioù Robin Hood: A Collection of all the Ancient Poems, Songs and Ballads, now extant, relative to that celebrated Outlaw, gant Joseph Ritson :
* 1819 : Ivanhoe, romant istorel gant gant Walter Scott :
* 1822 : Maid Marian, romant gant Thomas Love Peacock.
* 1838 : Robin Hood and Little John: or, The Merry Men of Sherwood Forest, gant Pierce Egan the Younger; Alexandre Dumas a savas daou romant diwar hennezh:
** Le Prince des voleurs (1872)
** ha Robin Hood le Proscrit (1873).
* 1883 : kentañ levr brudet bras e-touez al levrioù bugale: The Merry Adventures of Robin Hood of Great Renown in Nottinghamshire, gant Howard Pyle
* 1891 : kentañ komedienn war gan e SUA: Robin Hood, gant Reginald De Koven (ton) ha Harry B. Smith (son) :
1908 : Robin Hood and His Merry Men. Kentañ film

## Liammoù diavaez

a vo kavet e Wikimedia Commons.
# Robin Hood (film, 1973)

Robin Hood a zo ur film tresadennoù-bev hir saoznek, sevenet gant ar filmaozer stadunanat Wolfgang Reitherman (1909-1985). Diazezet eo ar senario diwar Robin Hood, ul laer hag un haroz mojennel saoz eus ar Grennamzer.
Produet gant Walt Disney Productions e voe skignet gant Buena Vista Film Distribution Company, Inc., evit ar wech kentañ, d'an 8 a viz Du 1973 e New York (Stadoù-Unanet Amerika). Kentañ film bevaat warn-ugent ar Studioioù Disney e oa, war-lerc'h The Aristocats (e miz Kerzu 1970) hag a-raok The Many Adventures of Winnie the Pooh (e miz Meurzh 1977).

## Listenn an aktourien o devoa prestet o mouezhioù da dudennoù ar film

* Brian Bedford,
* Monica Evans,
* Phil Harris,
* Roger Miller,
* Andy Devine,
* Peter Ustinov,
* Terry-Thomas,
* Carole Shelley,
* Pat Buttram,
* George Lindsey ha Ken Curtis,
* John Fiedler ha Barbara Luddy,
* Billy Whitaker, Dana Laurita ha Dori Whitaker,
* Richie Sanders,
* Barbara Luddy,
* Candy Candido,
* J. Pat O'Malley.

## Notennoù ha daveennoù

* ↑ Teir munutenn ha pevar-ugent e bad.
* ↑ (en) Robin Hood war Internet Movie Database.
* ↑ Kentaenn.
# Robin Llwyd ab Owain

Robin Llwyd ab Owain, ganet e miz Mezheven 1958, mab d'ar barzh Owain Owain, zo ur barzh kembraek evel e dad. Gounezet en doa ar gador en Eisteddfod 1991 er Wyddgrug gant e varzhoneg ‘Merch Ein Amserau’ ("Plac'h hon amzerioù"). E miz Kerzu 1996 e voe ar skrivagner kentañ da embann e varzhonegoù er Genrouedad: Rhedeg ar Wydr (Redek war ar gwer).
E Ruthin emañ o chom, daou vugel dezhañ. Penn un embregerezh eo, ha maer Ruthin eo bet ur bloaz etre 1990 ha 1991. Lennet eo bet e oberennoù er skinwel gant an aktour Rhys Ifans.
Meur a ganaouenn en deus skrivet Robin Llwyd ha darn kanet gant Bryn Terfel: 'Brenin y Ser' ('Roue ar Stered') ha 'Pedair Oed' ('Pevar bloaz'), Rhys Meirion da skouer.

## Levrlennadur

* Gwin Beaujolais (Robat Arwyn, Robin Llwyd ab Owain) Genver 1991 (Y Lolfa)
* Ceidwad y Gannwyll a Chaneuon Eraill (Robat Arwyn, Robin Llwyd ab Owain) Genver 1995 (Y Lolfa)
* Iarlles y Ffynnon (Robat Arwyn, Robin Llwyd ab Owain) Gouere 1997 (Y Lolfa)
* Posteri Poeth (Steve Eaves, Robat Gruffudd, Robin Llwyd ab Owain, Dewi Pws) Eost 2001 (Y Lolfa)
* Pedair Oed/Mae'r Gân yn ein Huno (Robat Arwyn a Robin Llwyd ab Owain) Kerzu 2006 (Cwmni Recordiau Sain)

## Notennoù

* ↑ The Welsh Academy (Welsh National Literature Promotion Agency and Society of Writers) lec'hienn:
* ↑ Embannet gant Y Lolfa
# Robin Llywelyn

Robin Llywelyn zo ur skrivagner kembraek, (ganet d'ar 24 a viz Du 1958). Gounezet en deus Medalenn ar Gomz-plaen en Eisteddfod div wech, ha Gwobr Goffa Daniel Owen ur wech gant e romant Un Diwrnod yn yr Eisteddfod (Un devezh en Eisteddfod).
Ober a ra war-dro kêriadenn Portmeirion. Mab-bihan eo da g-Clough Williams-Ellis, tisavour Portmeirion.

### Oberennoù

* Seren Wen Ar Gefndir Gwyn (Medal Ryddiaith, 1992)
* O'r Harbwr Gwag i'r Cefnfor Gwyn (Medal Ryddiaith, 1994)
* Y Dŵr Mawr Llwyd (straeon byrion, 1995)
* Un Diwrnod yn yr Eisteddfod (Gwobr Goffa Daniel Owen, 2004)

### Liamm diavaez

* Lec'hienn Robin Llywelyn: gallout a reer mont e darempred gant ar skrivagner e brezhoneg.
# Marie Spartali Stillman

Marie Euphrosyne Spartali (Londrez, 10 a viz Meurzh 1844 - Londrez, 6 a viz Meurzh 1927), a oa un arzourez ha livourez saoz, gresian a-orin, ha patrom d'ar rakrafaelourien saoz.

## Buhez

Maria Spartali a oa merc'h yaouankañ Michael Spartali (1818–1914), ur marc'hadour pinvidik, rener ar gompagnunezh Spartali & Co, konsul-jeneral Gres e Londrez etre 1866 ha 1882. Hennezh a oa erruet e Londrez war-dro 1828. Eno e oa dimezet da Euphrosyne "Effie" Varsami (1842–1913), 24 bloaz yaouankoc'h, merc'h d'ur marc'hadour gresian deuet eus Genova.
E 1871 e timezas gant ar c'hazetenner ha livour stadunanat William James Stillman (1828-1901).
Patrom e voe Marie Spartali-Stillman evit al livourien Ford Madox Brown, Edward Burne-Jones, Julia Margaret Cameron, Dante Gabriel Rossetti ha Spencer Stanhope.

## Skeudennaoueg

* Rossetti : Marie Spartali (1869)
* Marie Spartali-Stillman : emboltred (1871)
* Rossetti : Dante's Dream (1871)
* Rossetti : The Bower Meadow (1872)
* D. G. Rossetti : A Vision of Fiammetta (1878)
* E. Burne-JOnes : The Mill (1882)

## Notennoù

* ↑ Vasos Tsibidaros. Oi Ellines stin Anglia (The Greeks in England). Athens: Alkaios, 1974.
a vo kavet e Wikimedia Commons.
# Marie de Clèves

Marie de Clèves zo anv meur a briñsez alaman.
* Marie de Clèves (1426-1487), dugez Orleañs (1426 - 1487), pried an dug ha barzh, mamm d'ar roue gall Loeiz XII
* Marie de Clèves (1553-1574), priñsez Condé (1553 - 1574)

## Pennad kar

* Anne de Clèves